A Roca dels Moros tien una importancia singular en o estudeo de l'arte rupestre de l'arco mediterranio porque estió o primer chacimiento que se'n escubrió, quan en 1903 lo trobó l'arqueologo de Calaceit Juan Cabré Aguiló. En os anyos siguients ell mesmo estudeo o chacimiento con Henri Breuil, que antimás escubrió o vecín chacimiento d'Els Gascons. Una vegada estudiadas, as prencipals figuras (os tres grans cervidos y un chicot bovido) se rancaron y levoron enta o Museu d'Arqueolochía de Catalunya de Barcelona a on se troban en l'actualidat.